
RAPORT DE SPECIALITATE

privind preluarea cu titlu gratuit în patrimoniul Municipiului Timișoara a 6(șase) containere și darea în folosință gratuită, a acestora, către Spitalul Clinic de Boli Infecțioase și Pneumoftiziologie ”Dr. Victor Babeș”, cu scopul organizării unei zone de triere a bolnavilor COVID-19 cu simptome severe 

              Având în vedere Referatul de aprobare a proiectului de hotărâre nr.SC2021-1071 din 14.01.2021, al Primarului Municipiului Timișoara și Proiectul de hotărâre privind preluarea în patrimoniul Municipiului Timișoara a 6(șase) containere și predarea acestora către Spitalul Clinic de Boli Infecțioase și Pneumoftiziologie ”Dr. Victor Babeș”, necesare pentru organizarea unei zone de triere a bolnavilor COVID-19 cu simptome severe, facem următoarele precizări:
	Prin adresa nr.SC2020-25883 din 04.11.2020, primarul Municipiului Timișoara, domnul Dominic Fritz, solicită Instituției Prefectului – Timiș, atribuirea a 6(șase) containere modulare, care vor fi atribuite Spitalului Clinic ”Dr. Victor Babeș”, în vederea organizării unei zone de triere a bolnavilor COVID-19;
	Prin Hotărârea nr.66 din 05.11.2020, Instituția Prefectului – Timiș, respectiv Comitetul Județean pentru Situații de Urgență – Timiș, aprobă atribuirea celor 6(șase) containere și 6(șase) paturi aferente, către Spitalul Clinic de Boli Infecțioase și Pneumoftiziologie ”Dr. Victor Babeș”, cu titlu gratuit, prin grija Municipiului Timișoara;  
	Prin Procesul-Verbal nr.3649 din 09.11.2020, Administrația Națională a Rezervelor de Stat și Probleme Speciale – Unitatea Teritorială 320, a predat Primăriei Municipiului Timișoara, 6(șase) containere, construcții ușoare din elemente modulate, evaluate la prețul de 12.000 lei/bucată, la care se adaugă TVA, care vor fi folosite ca ajutor umanitar, exclusiv;
	Prin adresa nr.SC2020-25883 din 09.11.2020, Serviciul Școli, Spitale și Baze Sportive, din cadrul instituției noastre, ne solicită să procedăm la preluarea în patrimoniul Municipiului Timișoara a containerelor primite de la Administrația Națională a Rezervelor de Stat și Probleme Speciale și predarea acestora către Spitalul Clinic de Boli Infecțioase și Pneumoftiziologie ”Dr. Victor Babeș” ;   
	Având în vedere cele menționate mai sus și prevederile art.362, alin.2 din O.U.G. nr.57/2019 – privind Codul administrativ, ”Bunurile proprietate privată a unităţilor administrativ-teritoriale pot fi date în folosinţă gratuită, pe termen limitat, după caz, persoanelor juridice fără scop lucrativ, care desfăşoară activitate de binefacere sau de utilitate public”, respectiv alin.3 ”dispoziţiile privind darea în administrare, concesionarea, închirierea şi darea înfolosinţă gratuită a bunurilor aparţinând domeniului public al statului sau al unităţilor administrativ-teritoriale se aplică în mod corespunzător”, apreciem că, proiectul de hotărâre menţionat mai sus îndeplinește condițiile necesare, pentru a fi supus dezbaterii și aprobării în plenul Consiliului Local al Municipiului Timișoara. 

